**E o noapte tristă între noi**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-o noapte tristă între noi

Nu știu dacă îți pasă

Dar port cu mine un război

Și-aș vrea să fug de-acasă.

Sunt nopțile atât de mici,

Că nu închid o geană.

Tu dormi adânc, nimic nu zici

Și nu mă iei în seamă!

Mă macină acest prezent

Și gândul tău mă doare.

Aievea mă trezesc absent

Și cad în nepăsare.

Visez frumos la orizont

Și aș fugi în lume...

Acolo m-aș trezi pe front

Și n-aș avea un nume.

Și aș gusta dintr-un delir,

Știind că într-o seară...

Voi fi citit în cimitir:

-Haiduc, născut din ceară!

M-aș contopi cu visul tău,

Să-ți luminez credința.

Și l-aș ruga pe Dumnezeu,

Să-ți curme suferința.

Că nu demult mi-ai dat în dar

Iubirea ce mă doare

Și ard în mine în zadar

Și prind altă culoare.

Cu trupul tău cel fără spin,

Iubirea rău mi-o stoarce.

Lipsit de dragoste și chin,

Cândva mă voi întoarce!

Georgian Ionuț Zamfira 31.05.2021